Lothar Matthäus
Da Lothar Herbert Matthäus (* 21. März 1961 in Erlanga) is a ehmaliga Fuaßballa und Fuaßboitraina.

Da Matthäus hod währnd seina aktivn Karriere an fünf Wöitmoastaschaftn für de deitsche Nationalmannschaft teilgnumma (1982, 1986, 1990, 1994, 1998) und is mit 150 Ländaspuin deitscha Rekordnationalspiela. Ois Spuiführa hod er Deitschland 1990 zum drittn WM-Titl gführt und is oana von fünf Ehrnspuiführan von da Nationalmannschaft. Außadem is er aa zwoamoi Wöitfuaßballa des Jahrs gwen. Ois Vereinsspiela hod er u. a. für Borussia Mönchngladbach, 'n FC Bayern und Inter Mailand gspuit.

2001 hod er sei Karriere ois Traina ogfanga. Seitdem hod er unta andam de Nationalmannschaftn von Ungarn und Bulgarien trainiat.

Deitscher Fuaßboinationalspieler
Fuaßboieiropamoaster
Deitscher Fuaßboimoaster
Italienischer Fuaßboimoaster
Deitscher Fuaßboitrainer
Träger des Bayerischen Verdienstordens
Geboren 1961
Mann